《两寅四月乙丑夜漏未尽五鼓三嵎程平起问安堂》
宋代·李新

梦过漆园胡蝶入，月落松窗烟雾湿。
晓凉却恐老儿寒，惊起薪床穿破褶。
土壁萧条室如水，贷粟何人借甘旨。
金莲驾象得得来，华灯一滴祥光开。
彩晕收还香火寂，门外尘空镜天碧。
桂树残花苍影沉，玉娥扫彻云中魄。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。